b"\n_START_ARTICLE_\nYou Belong with Me\n_START_SECTION_\nOzadje\n_START_PARAGRAPH_\nBesedilo pesmi \xc2\xbbYou Belong with Me\xc2\xab\xc2\xa0je navdihnil mo\xc5\xa1ki prijatelj, ki ga je sli\xc5\xa1ala, kako se po telefonu pogovarja s svojim dekletom. Govoril je nekoliko obrambno, saj je njegovo dekle vpilo nanj. Dejal ji je: \xc2\xbbNe, ljubica ... Hitro moram nehati govoriti po telefonu ... Posku\xc5\xa1al te bom kmalu poklicati nazaj ... Seveda te ljubim. Bolj kot vse drugo! Ljubica, \xc5\xbeal mi je.\xc2\xab Ker je bil ta fant tudi njena simpatija, se je v tisti situaciji trudila so\xc4\x8dustvovati z njim, zato je Taylor Swift napisala to pesem. Ob pisanju pesmi s so-tekstopisko Liz Rose, je Taylor Swift razlo\xc5\xbeila situacijo s svojo idejo in pesem zasnovala na podlagi kitice: \xc2\xbbNa telefonu si s svojim dekletom / razburjena je zaradi ne\xc4\x8desa, kar si povedal\xc2\xab\xc2\xa0(\xc2\xbbYou\xe2\x80\x99re on the phone with your girlfriend / she\xe2\x80\x99s upset, going off about something that you said\xc2\xab). Skupaj sta napisali zgodbo, kjer je Taylor Swift opisala svojo zaljubljenost v svojega mo\xc5\xa1kega prijatelja in svojo \xc5\xbeeljo, da bi zaradi nje prekinil s svojim dekletom. Taylor Swift je dejala, da besedilo pesmi govori \xc2\xbbv bistvu o tem, kako si nekoga \xc5\xbeeli\xc5\xa1, vendar je v zvezi z dekletom, ki ne spo\xc5\xa1tuje vseh. V bistvu je to neke vrste zgodba o 'sosednjem dekletu'. V\xc5\xa1e\xc4\x8d ti je tisti fant, ki ima v rokah tvoje celotno \xc5\xbeivljenje in ga pozna\xc5\xa1 bolje kot neko popularno dekle, ki dobi vsakega fanta.\xc2\xab Taylor Swift je dejala: \xc2\xbbBilo je zares zabavno za naju, ko sva napisali kitico 'Ona nosi kratka krila, jaz nosim majice'.\xc2\xab Pesem \xc2\xbbYou Belong with Me\xc2\xab\xc2\xa0je najprej iz\xc5\xa1la kot promocijski singl iz albuma Fearless 4. novembra 2008, ekskluzivno za kampanjo trgovine iTunes Store; pesem je kot tretji singl iz albuma Fearless iz\xc5\xa1la 21. aprila 2009.\n_START_SECTION_\nSestava\n_START_PARAGRAPH_\n\xc2\xbbYou Belong with Me\xc2\xab\xc2\xa0je country pop pesem, ki traja tri minute in dvainpetdeset sekund. Po mnenju Kate Kiefer iz revije Paste je \xc2\xbbizrecno pop pesem\xc2\xab. Pesem je napisana v klju\xc4\x8du G-dur, vokali Taylor Swift pa se raztezajo \xc4\x8dez dve oktavi, od G\xe2\x99\xad\xe2\x82\x83 do D\xe2\x99\xad\xe2\x82\x85. Leah Greenblatt iz revije Entertainment Weekly je menila, da so njeni vokali lahki in zveli\xc4\x8davni, med tem ko je melodija \xc2\xbbvesela\xc2\xab. Temu sledi procesija akordov G\xe2\x99\xad\xe2\x80\x93D\xe2\x99\xad\xe2\x80\x93A\xe2\x99\xadm._NEWLINE_Besedilo pesmi \xc2\xbbYou Belong with Me\xc2\xab\xc2\xa0meji na pripovedni na\xc4\x8din, saj Taylor Swift govori o sebi, mo\xc5\xa1kem prijatelju, v katerega je zaljubljena in o njegovem dekletu. Greenblattova je njeno vlogo pripovedovalke ozna\xc4\x8dila za avtorsko vlogo v glasbi, ki opisuje stvari v zvezi z ljubeznijo in fanti kot \xc2\xbbpreve\xc4\x8d te\xc5\xbeke, da bi jih lahko ujeli.\xc2\xab   _NEWLINE_Craig Rosen iz revije The Hollywood Reporter verjame, da je besedilo pesmi \xc2\xbbYou Belong with Me\xc2\xab\xc2\xa0\xc2\xbbizpovedno\xc2\xab\xc2\xa0in glede na scenarije tematsko kot besedila visoke \xc5\xa1ole, med tem ko je Taylor Swift \xc2\xbbsosednje dekle, ki ima zlomljeno srce in se zato zate\xc4\x8de h glasbi.\xc2\xab Lucy Davies iz BBC-ja je napisala: \xc2\xbbSwiftova se v prozai\xc4\x8dni sliki soo\xc4\x8da s fanti iz srednje \xc5\xa1ole.\xc2\xab V eni izmed ponavljajo\xc4\x8dih se kitic je Taylor Swift primerjala samo sebe z dekletom svojega prijatelja in re\xc4\x8de: \xc2\xbbOna nosi visoke pete, jaz nosim superge / Ona je vodja navija\xc4\x8dic, jaz sem na tribuni\xc2\xab\xc2\xa0(\xc2\xbbShe wears high heels, I wear sneakers / She's cheer captain, I'm on the bleachers\xc2\xab), kar Daviesova ozna\xc4\x8di za zavist, saj ena izmed navija\xc4\x8dic hodi z njenim prijateljem.\n_START_SECTION_\nKritike\n_START_PARAGRAPH_\nPesem \xc2\xbbYou Belong with Me\xc2\xab\xc2\xa0je prejel me\xc5\xa1ane do pozitivne ocene s strani glasbenih kritikov. Na primer, Sean Dooley iz About.com je pesem \xc2\xbbYou Belong with Me\xc2\xab\xc2\xa0ozna\xc4\x8dil za \xc2\xbbeno izmed najbolj\xc5\xa1ih pesmi iz albuma Fearless\xc2\xab, medtem ko je Johnny Davis iz revije The Observer verjel, da nekateri deli pesmi \xc2\xbblahko razdra\xc5\xbeijo britanska u\xc5\xa1esa\xc2\xab, kljub temu pa je menil, da je pesem bolj\xc5\xa1a od katerega koli singla pop pevke Hilary Duff. Lucy Davies iz BBC-ja tema pesmi ni navdu\xc5\xa1ila, saj je enaka ostalim pesmim iz albuma Fearless ali iz prvega glasbenega albuma Taylor Swift, Taylor Swift. Menila je, da je pesem \xc2\xbbYou Belong with Me\xc2\xab\xc2\xa0\xc2\xbbbesedilna paleta, ki ima nekaj novih barv [...] in je ponavljajo\xc4\x8da.\xc2\xab Jonathan Keefe iz revije Slant Magazine je dejal, da pesem \xc2\xbbYou Belong with Me\xc2\xab\xc2\xa0\xc2\xbbni njena najbolj\xc5\xa1a pesem, vendar je te\xc5\xbeko napak razumeti njegovo izgradnjo.\xc2\xab_NEWLINE_Revija The St. Petersburg Times je objavila \xc4\x8dlanek, v katerem je zvok pesmi \xc2\xbbYou Belong with Me\xc2\xab\xc2\xa0opisal kot enak ostalim uspe\xc5\xa1nicam: \xc2\xbbPripoveduje o fantu, ki je ali ne ljubi, tako kot ona ljubi njega, ali pa \xc5\xbeeli oditi iz majhnega mesta.\xc2\xab Josh Love iz revije The Village Voice je menil, da je pesem \xc2\xbbnenavadno modrostna in vklju\xc4\x8devalna\xc2\xab, kar se spozna skozi besedilo in temo pesmi \xc2\xbbYou Belong with Me\xc2\xab; Josh Love je omenil, da je tudi ena izmed \xc2\xbbnajbolj\xc5\xa1ih pesmi\xc2\xab\xc2\xa0na albumu Fearless. Leah Greenblatt iz revije Entertainment Weekly je napisala, da se glas Taylor Swift sklada z melodijo in instrumentacijo, ki, po njenem mnenju, \xc2\xbbspolzek\xc2\xab\xc2\xa0in \xc2\xbbprijazen za radio\xc2\xab. Rob Sheffield iz revije Blender je pesem \xc2\xbbYou Belong with Me\xc2\xab\xc2\xa0priporo\xc4\x8dil bralcem, Jeniffer Webb, iz revije About.com, pa je napovedala, da bodo pesem za\xc4\x8dele poslu\xc5\xa1ati skupine razli\xc4\x8dnih starosti. Jeniffer Webb je dejala: \xc2\xbbTradicija glasbenikov se nadaljuje in ima nekaj malega za vsakogar, zato ni \xc4\x8dudno, da ima Taylor Swift toliko obo\xc5\xbeevalcev.\xc2\xab\n_START_SECTION_\nNagrade in nominacije\n_START_PARAGRAPH_\nNa 52. podelitvi nagrad Grammy je pesem \xc2\xbbYou Belong with Me\xc2\xab\xc2\xa0prejela tri nominacije. Pesem je prejela nominacijo za \xc2\xbbpesem leta\xc2\xab, vendar jo je kasneje dobila Beyonc\xc3\xa9 Knowles za svoj singl\xc2\xa0\xc2\xbbSingle Ladies (Put a Ring on It)\xc2\xab, nominacijo za \xc2\xbbposnetek leta\xc2\xab, ki ga je nazadnje dobila glasbena skupina Kings of Leon za singl\xc2\xa0\xc2\xbbUse Somebody\xc2\xab\xc2\xa0ter nominacijo za \xc2\xbbnajbolj\xc5\xa1i \xc5\xbeenski pop vokalni nastop\xc2\xab, vendar je tudi tega kasneje dobila Beyonc\xc3\xa9 Knowles in sicer za svojo pesem\xc2\xa0\xc2\xbbHalo\xc2\xab. Pesem \xc2\xbbYou Belong with Me\xc2\xab\xc2\xa0je prejela nagrado za \xc2\xbbnajbolj\xc5\xa1o pesem\xc2\xab\xc2\xa0na podelitvi nagrad Kids Choice Awards leta 2010 ter prejela nominacijo za \xc2\xbbpesem leta\xc2\xab\xc2\xa0na 45. podelitvi nagrad Academy of Country Music Awards.\n_START_SECTION_\nDose\xc5\xbeki na lestvicah\n_START_PARAGRAPH_\nPo tem, ko je pesem \xc2\xbbYou Belong with Me\xc2\xab\xc2\xa0iz\xc5\xa1la kot promocijski singl, je ob koncu tedna 22. novembra dosegla dvanajsto mesto lestvice Billboard Hot 100 zaradi 172.000 digitalno prodanih kopij in tako skupaj z bandom Jonas Brothers postala izvajalka, ki je imela leta 2008 na tej lestvici med prvimi dvajsetimi pesmimi najve\xc4\x8d lastnih pesmi (kasneje se je ta rekord podrl); pesem je iz lestvice Billboard Hot 100 izpadla v naslednjem tednu. Potem, ko je pesem iz\xc5\xa1la kot singl, se je pesem ponovno uvrstila na lestvico Billboard Hot 100 in sicer na sedeminosemdeseto mesto ob koncu tedna 16. maja leta 2009. Pesem \xc2\xbbYou Belong with Me\xc2\xab\xc2\xa0se je nato povzpela na tretje mesto lestvice Billboard Hot 100 v 15. avgustu 2009 in tako postala najvi\xc5\xa1je uvr\xc5\xa1\xc4\x8dena pesem Taylor Swift na tej lestvici, naslov tega pa je prej pripadal pesmi\xc2\xa0\xc2\xbbLove Story\xc2\xab, ki je januarja 2009 na lestvici dosegla \xc4\x8detrto mesto. Preko radija je pesem poslu\xc5\xa1alo najve\xc4\x8d ob\xc4\x8dinstva od pesmi\xc2\xa0\xc2\xbbBreathe\xc2\xab\xc2\xa0Faith Hill iz leta 2000. V prihodnjem letu se je uvrstila na drugo mesto lestvice Billboard Hot 100. Pesem \xc2\xbbYou Belong with Me\xc2\xab\xc2\xa0je ena izmed trinajstih pesmi iz albuma Fearless, ki se je uvrstilo med prvih \xc5\xa1tirideset pesmi lestvice Billboard Hot 100, s katerimi je Taylor Swift podrla rekord za najve\xc4\x8d pesmi, ki so se na lestvici uvrstile med prvih \xc5\xa1tiridesetim pesmi iz enega albuma. Dosegla je tudi drugo mesto na lestvici Mainstream Top 40 (Pop Songs) in prvo mesto na lestvici Hot Country Songs ter lestvici Adult Contemporary. Pesem je prejela dvojno platinasto certifikacijo s strani organizacije Recording Industry Association of America (RIAA) za dva milijona prodanih kopij izvodov. V Kanadi se je pesem \xc2\xbbYou Belong with Me\xc2\xab\xc2\xa0najprej uvrstila na \xc5\xa1tiriinosemdeseto mesto lestvice, nazadnje pa zasedla tretjo mesto._NEWLINE_Pesem \xc2\xbbYou Belong with Me\xc2\xab\xc2\xa0je prejela velik uspeh na lestvicah v Novi Zelandiji in Avstraliji. Ob koncu tedna 24. maja 2009 se je pesem uvrstila na petdeseto mesto lestvice Australian Singles Chart. Ob koncu tedna 5. julija 2009 je pesem na lestvici Australian Singles Chart dosegla peto mesto, kjer je ostala \xc5\xa1e tri tedne. Pesem \xc2\xbbYou Belong with Me\xc2\xab\xc2\xa0je dosegla oseminosemdeseto mesto na lestvici Australian Singles Chart. Prejela je tudi dvojno platinasto certifikacijo s strani organizacije Australian Recording Industry Association (ARIA) za 140.000 prodanih kopij. Ob koncu tedna 25. maja 2009 je pesem \xc2\xbbYou Belong with Me\xc2\xab\xc2\xa0pristala na osemindvajsetem mestu lestvice New Zealand Singles Chart in, po dveh tednih, zasedla peto mesto. Pesem je prejela zlato certifikacijo s strani organizacije Recording Industry Association of New Zealand (RIANZ) za 7.500 prodanih kopij._NEWLINE_Pesem je ob koncu tedna 18. julija 2009 dosegla devetindevetdeseto mesto na lestvici UK Singles Chart. Kasneje se je uvrstila na trideseto mesto na lestvici UK Singles Chart ob koncu tedna 26. septembra 2009. Na Irskem se je pesem uvrstila na dvanajsto mesto lestvice, kjer je vsega skupaj ostala \xc5\xa1est tednov. V srednji Evropi se je pesem \xc2\xbbYou Belong with Me\xc2\xab\xc2\xa0uvrstila na enain\xc5\xa1estdeseto mesto na lestvici Eurochart Hot 100 Singles Chart, enajsto mesto na lestvici Belgian Singles Chart (Flandrija) in dvaintrideseto mesto na lestvici Danish Singles Chart. Pesem \xc2\xbbYou Belong with Me\xc2\xab\xc2\xa0je podoben komercialni uspeh do\xc5\xbeivela tudi po preostali Evropi; uvrstila se je med prvih \xc5\xa1tirideset pesmi na lestvici Belgije (Valonija) ter med prvih petdeset pesmi na \xc5\xa0vedskem.\n_START_SECTION_\nVideospot\n_START_PARAGRAPH_\nVideospot pesmi \xc2\xbbYou Belong with Me\xc2\xab\xc2\xa0je re\xc5\xbeiral Roman White, govori pa o fantu in dekletu, ki \xc5\xbeivita v isti soseski, tema pa je enaka filmu iz leta 1999, Drive Me Crazy. V videospotu je Taylor Swift upodobila obe, protagonistko in antagonistko (kar je podobno videospotu za pesem Avril Lavigne,\xc2\xa0\xc2\xbbGirlfriend\xc2\xab), ki sta opisani kot \xc2\xbbpiflarka, ki jo zavra\xc4\x8da fant, ki ga ne more imeti\xc2\xab\xc2\xa0in \xc2\xbbpopularno dekle\xc2\xab. Taylor Swift je osebnost popularnega dekleta opisala kot \xc2\xbbgrozno in stra\xc5\xa1ljivo in zastra\xc5\xa1ujo\xc4\x8do in popolno\xc2\xab. Njeno simpatijo je upodobil ameri\xc5\xa1ki igralec Lucas Till; Taylor Swift je Lucasa Tilla spoznala na snemanju filma Hannah Montana: The Movie v aprilu 2008. Kasneje ga je vpra\xc5\xa1ala, \xc4\x8de bi zaigral v njenem videospotu, saj jo je o\xc4\x8daral njegov \xc2\xbbkul videz\xc2\xab\xc2\xa0in jo je spominjal na njenega \xc2\xbbsanjskega fanta\xc2\xab. V zvezi z njegovim igranjem v videospotu je Taylor Swift dejala: \xc2\xbbJe absolutno popoln za to delo in je tudi zares zabaven za dru\xc5\xbeenje.\xc2\xab Po njenem mnenju je zgodba videospota \xc2\xbbo\xc4\x8darljiva\xc2\xab; dejala je tudi, da \xc2\xbbse gre v celotnem videospotu samo za to, da sedim tam in si \xc5\xbeelim, da bi lahko bila na njenem mestu.\xc2\xab V zvezi z zaklju\xc4\x8dkom videospota je Roman White razlo\xc5\xbeil, da Taylor Swift \xc2\xbbpostane to, kar zares je\xc2\xab, med tem ko do\xc5\xbeivi svoj sre\xc4\x8dni konec. Taylor Swift je komentirala: \xc2\xbbEna izmed mojih najljub\xc5\xa1ih stvari v tem videospotu je to, da ne vsebuje standrdnih scen. Ta videospot vsebuje skoraj vso zgodbo in jaz sem jo napisala v trenutku, v bistvu sem jo ustvarila, ko se je vse dogajalo okoli mene.\xc2\xab_NEWLINE_Videospot so posneli v dveh dneh in sicer v Gallatinu, Tennessee in Hendersonvilleu, Tennessee. Na prvi dan snemanja je Taylor Swift uporabila dvojnico, da sta se lahko obe, protagonistka in antagonistka, pojavili v eni sceni. V sceni, kjer se je pojavila med plesanjem, je Roman White zamenjal njeno rutinsko kitico z drugo, ki nima ritma; Taylor Swift je dejala: \xc2\xbbZabavala sem se tako, kot se \xc5\xbee dolgo \xc4\x8dasa nisem, samo divjala sem in se premikala najbolj noro, kot mi je pri\xc5\xa1lo na pamet.\xc2\xab V drugem dnevu snemanja so najprej posneli sceno na plesu, nazadnje pa \xc5\xa1e nogometno tekmo, obe pa sta bili posneti v \xc5\xa1oli Pope John Paul II High School, na \xc5\xa1oli, kjer se je Taylor Swift prej \xc5\xa1olala. Veliko u\xc4\x8dencev iz \xc5\xa1ole je sodelovalo kot sta\xc5\xbeisti, vklju\xc4\x8dno z igralci nogometa, \xc4\x8dlani banda, navija\xc4\x8dice in za zadnjo sceno na plesu. Pri snemanju touchdowna Lucas Till ni mogel ujeti \xc5\xbeoge, zaradi \xc4\x8desar je snemanje trajalo dlje. \xc2\xbbVeliko dobrega in trdnega napora da\xc5\xa1 v to, da bi izgledalo dobro in na koncu res izgleda dobro,\xc2\xab\xc2\xa0je Taylor Swift dejala o snemanju._NEWLINE_Videospot se za\xc4\x8dne z Lucasom Tillom, ki se preko telefona prepira s svojim dekletom. Kakor hitro Taylor Swift, kot protagonistka, to opazi, za\xc4\x8dne komunicirati z njim tako, da \xc4\x8dez okno svoje spalnice poka\xc5\xbee papir z napisom. Lucas Till zagrne svojo zaveso in Taylor Swift mu podr\xc5\xbei list z napisom \xc2\xbbLjubim te.\xc2\xab\xc2\xa0Ko se za\xc4\x8dne refren pesmi, Taylor Swift za\xc4\x8dne peti in plesati pred ogledalom ter nekajkrat zamenja obleke. Lucas Till spet odgrne zaveso in za\xc4\x8dneta se spet pogovarjati. Nato Taylor Swift kot antagonistka se pripelje na prizori\xc5\xa1\xc4\x8de v rde\xc4\x8dem zamenljivem avtomobilu in Lucas Till vstopi vanj; Taylor Swift kot antagonistka ga je poljubila in protagonistki nameni zloben pogled. Naenkrat se pojavi, kako navija na nogometni tekmi, med tem ko drug lik Taylor Swift navija na tribuni, kjer nastopa s \xc5\xa1olskim bandom. Potem ko njihovo mo\xc5\xa1tvo dobi touchdown, se Lucas Till obrne k svojemu dekletu in vidi, da se spogleduje z drugim tekmovalcem; medtem ko Taylor Swift, protagonistka, za\xc4\x8dne zijati od za\xc4\x8dudenja. Nato se pojavita v svoji spalnici in se spet pogovarjata preko listov papirja, na katere pi\xc5\xa1eta; Lucas Till vpra\xc5\xa1a Taylor Swift, protagonistko, \xc4\x8de se bo udele\xc5\xbeila plesa in ona mu nazaj napi\xc5\xa1e: \xc2\xbbNe, u\xc4\x8dim se\xc2\xab\xc2\xa0(\xc2\xbbNo, studying\xc2\xab). Kmalu za tem se poka\xc5\xbee Taylor Swift, kako se udele\xc5\xbei plesa, oble\xc4\x8dena v belo obleko in ne izgleda ve\xc4\x8d kot piflarka, med tem pa vsi njeni so\xc5\xa1olci za\xc4\x8dnejo zijati od za\xc4\x8dudenja. Ko jo vidi Lucas Till, se sprehodi do nje in Taylor Swift se, kot antagonistka, postavi pred njega, vendar jo ignorira. Ob koncu videospota si Taylor Swift in Lucas Till poka\xc5\xbeeta lista z napisom \xc2\xbbLjubim te\xc2\xab\xc2\xa0in se poljubita.\n_START_SECTION_\nNastopi v \xc5\xbeivo\n_START_PARAGRAPH_\nPrvi televizijski nastop Taylor Swift s pesmijo \xc2\xbbYou Belong with Me\xc2\xab\xc2\xa0je bil brezpla\xc4\x8den koncert na prostem, ki se je predvajal 29. maja 2009 na kanalu The Today Show. Po promociji pesmi je Taylor Swift nastopila na Tonight with Jay Leno, Studio 330 Sessions, glasbenem festivalu CMA Music Festival iz leta 2009, podelitvi nagrad CMT Music Awards leta 2009, in na glasbenem festivalu V Festival poleti leta 2009. S pesmijo \xc2\xbbYou Belong with Me\xc2\xab\xc2\xa0je nastopila tudi 13. septembra 2009 na podelitvi nagrad MTV Music Awards, istega dne, ko jo je Kanye West prekinil med zahvalnim govorom. Z nastopom je za\xc4\x8dela na bli\xc5\xbenji postaji podzemne \xc5\xbeeleznice, oble\xc4\x8dena v rjav pla\xc5\xa1\xc4\x8d in \xc4\x8drno kapo in nato nadaljevala po podzemni \xc5\xbeeleznici ter snela pla\xc5\xa1\xc4\x8d in razkrila rde\xc4\x8do obleko. Nato se je nastop zaklju\xc4\x8dil s tem, da je Taylor Swift pela pred rumenim taksijem. Kasneje je pesem izvedla tudi v oddajah The View in Saturday Night Live. Jeseni leta 2009 in \xc4\x8dez zimo v letih 2009 in 2010 je Taylor Swift za\xc4\x8dela s promocijo za pesem \xc2\xbbYou Belong with Me\xc2\xab\xc2\xa0v dr\xc5\xbeavah zunaj Zdru\xc5\xbeenih dr\xc5\xbeav Amerike; s pesmijo je nastopila v Veliki Britaniji na kanalu GMTV, na avstraljskem dobrodelnem koncertu v Sydneyju, imenovanem Sound Relief in na japonski pogovorni oddaji The Sukkiri Morning Show._NEWLINE_Taylor Swift je s pesmijo \xc2\xbbYou Belong with Me\xc2\xab\xc2\xa0nastopila na 52. podelitvi nagrad Grammy. Nosila je navadno belo bluzo in \xc4\x8drne oprijete kavbojke in nastopila s pesmijo\xc2\xa0\xc2\xbbToday Was a Fairytale\xc2\xab\xc2\xa0ter oznanila: \xc2\xbbJe pravlji\xc4\x8dno in mi je v veliko \xc4\x8dast, da lahko nastopam s Stevie Nicks.\xc2\xab\xc2\xa0Nato sta obe, Taylor Swift in Stevie Nicks, zapeli svojo verzijo pesmi Fleetwooda Maca,\xc2\xa0\xc2\xbbRhiannon\xc2\xab\xc2\xa0(1976). Taylor Swift je nato zgrabila akusti\xc4\x8dno kitaro, s katero je nastopila za tretji in zadnji del svojega nastopa, verzijo lastne pesmi \xc2\xbbYou Belong with Me\xc2\xab. Stevie Nicks je stopila v ozadje in povr\xc5\xa1no tolkla na svoj tamburin in v\xc4\x8dasih stopila po mikrofon in zapela skupaj s Taylor Swift. Eric Ditzian iz MTV News je bil razo\xc4\x8daran nad petjem Taylor Swift in Stevie Nicks, vendar je dejal, da sta \xc2\xbbustvarili utemeljen duet.\xc2\xab Po nastopu je v zvezi s petjem Taylor Swift zunaj klju\xc4\x8da, ki ga je povzro\xc4\x8dil Scott Borchetta, Big Machine Records, da bi izdal splo\xc5\xa1no izjavo za branjenje nastopa._NEWLINE_S pesmijo \xc2\xbbYou Belong with Me\xc2\xab\xc2\xa0je nastopila kot s prvo pesmijo na svoji prvi samostojni turneji med letoma 2009 in 2010, Fearless Tour. Preden so Taylor Swift in njeni plesalci stopili na oder, se je predvajal posnetek; pokazal je mnoge slavne osebnosti, kot so Miley Cyrus, Demi Lovato, Faith Hill, Lucas Till in Taylor Swift sama, ki so povedali vsak svojo definicijo besede \xc2\xbbfearless\xc2\xab. Potem, ko se je posnetek kon\xc4\x8dal, so se \xc4\x8dlani spremljevalnega banda in plesalci pojavili na odru, oble\xc4\x8deni v rumene navija\xc5\xa1ke uniforme. Taylor Swift, oble\xc4\x8dena v belo mar\xc5\xa1irno uniformo, se nato prika\xc5\xbee iz dna odra in za\xc4\x8dne peti. Taylor Swift pohajkuje okoli po odru in poje, spremljevalni plesalci pa nastopajo kot navija\xc4\x8di. Med nastopom se plesalci umaknejo in Taylor Swift za\xc4\x8dne ma\xc5\xa1irati z bandom, nato pa razkrije svetle\xc4\x8do obleko pod uniformo; nato pa je v roke vzela akusti\xc4\x8dno kitaro in dokon\xc4\x8dala nastop. Craig Rosen iz revije The Hollywood Reporter je verjela, da je nastop s pesmijo \xc2\xbbYou Belong with Me\xc2\xab\xc2\xa0in nastop s pesmijo\xc2\xa0\xc2\xbbShould've Said No\xc2\xab\xc2\xa022. maja 2009 na koncertu v centru Staples Center v Los Angelesu, Kalifornija, po\xc5\xbeel najve\xc4\x8dji uspeh.\n_START_SECTION_\nOstale izvedbe pesmi\n_START_PARAGRAPH_\nKidz Bop Kids je pesem \xc2\xbbYou Belong with Me\xc2\xab\xc2\xa0posnel za digitalno izdajo pesmi v oktobru 2009, ki je vklju\xc4\x8devala sedemnajst nastavitev Kidz Bop. V novembru 2009 je ameri\xc5\xa1ki rock pevec Butch Walker za digitalno izdajo posnel lastno verzijo pesmi \xc2\xbbYou Belong with Me\xc2\xab. James Christopher Monger iz Allmusic je dejal, da je bila njegova verzija pesmi posipana \xc2\xbbz enako karaoke radostjo, kot prej\xc5\xa1nje pesmi\xc2\xab. Bill Lamb iz About.com je kompozicijo pesmi opisal kot \xc2\xbbprosto, skoraj sme\xc5\xa1en zvok\xc2\xab\xc2\xa0in \xc2\xbbnekoliko bolj country, kot originalna verzija Taylor Swift\xc2\xab. Po mnenju Mikaela Wooda iz revije Billboard so ostale verzije in\xc5\xa1trumentalno podpirane z banjom; trdil je, da so vse verzije pesmi \xc2\xbbspletni uspeh\xc2\xab. Jonathan Keefe iz revije Slant Magazine je nastavitve te verzije pesmi opisal kot \xc2\xbbfantasti\xc4\x8dne\xc2\xab\xc2\xa0in njemu samemu dejal, da pesem \xc2\xbbpoudari enkratno melodijo in strukturo, pesem pa je resni\xc4\x8dno uspe\xc5\xa1na na prodajnih mestih.\xc2\xab Potem ko je sli\xc5\xa1ala Walkerjevo verzijo pesmi, je Taylor Swift na svoji uradni spletni strani preko Twitter-ja napisala: \xc2\xbbME\xc5\xa0A se mi, ko jo poslu\xc5\xa1am!\xc2\xab Revija Band Hero je napisala, da je pesem \xc2\xbbYou Belong with Me\xc2\xab\xc2\xa0ena izmed petin\xc5\xa1estdesetih pesmi, ki so \xc2\xbbnajprimernej\xc5\xa1e za radio\xc2\xab."